Den Vest-Sjællandske Avis, 1817-01-18
Om de Congreviske Raketter dømte Amerikanerne i den sidste Krig med England, hvor Englænderne brugte disse Vaaben imod dem og hvor de førstegang saae dem, at Englænderne feilede meget i naar de troede at de skulde sætte dem i Frygt ved disse usædvanlige Vaaben, da Amerikanerne vante sig meget snart til dem, og de i hele Feldtoget i Louisiang ikke gjorde nogen videre Skade end at saare 10 Mand og at sprænge en Krudtvogn i Luften. De Congreviske Raketter kunne være brugbare til at stikke nogle Huse i Brand eller at giøre nogle Cavallerieheste skye; men Vanskeligheden ved at kaste dem med Sikkerhed giør dem til et meget uvirksomt Vaaben mod Tropper som marschere frem i Slagtorden eller som staae bag ved Forskandsninger. – Englænderne bruge meget for nærværende Tid at oprette Negerregimenter, som de betiene sig af paa andre Steder, om de just ikke tør bruge dem i de vestindiske Colonier. Man skriver fra Sierra Leona i Afrika, at mange af de Negere, som de finde paa de Slaveskibe, som de fratage Spanierne og Portugieserne, hverve de til Soldater paa Livstid. – Paa de joniske Øer har Englænderne ogsaa græske Regimenter, hvorover den meget fortiente Oberste Bostet, en Neuschateller af Fødsel, fører Opsynet. – J England er opstaaet imellem Journalisterne og en Russer, som var i Fyrsten Gortschakofs Følge, en levende Disput om Forholdet imellem Englands og Ruslands Militair magt, da Russeren havde paastaaet: at Ruslands var for nærværende Tid den første militaire Magt, og at det havde 1,850,000 Soldater paa Benene, som kun havde kostet Rusland i eet Aar 155 Millioner Rubler, (noget over 6 Millioner Pd. Sterl.) for hvilken Summa England i Fredstider kun formaaer at underholde 80,000 og i Krigstider kun 50,000 Soldater. Denne Yttring toge de engelske Avisskrivere ham meget ilde op. Rigtig nok ere og blive Ruslands militaire Kræfter uberegnelige. Conscriptions=Systemet, som i en saa lang Række af Aar gjorde Frankerige saa frygtelig, er nu, ved et keiserligt Decret af 17de October f. A., indført i Polen; ifølge hvilket alle Rigets Undersaattere skulle i 10 Aar, fra deres 20de til deres 30te Aar, tiene som Soldater, uden Hensyn til Stand, Religion og Herkomst; dog med meget vise og billige Undtagelser. Polen bliver derved en frygtelig For muur for dette uhyre Rige, det skiærer desuden dybt ind i Midten af Europa mellem de østerrigske og preussiske Stater. Man trøster sig ved i Polen at Riget skal blive saameget bedre forsvaret, siden nu ogsaa Jøderne blive udtagne til Soldater, og disse ere der saa talrige, at der kan oprettes mange Regimenter af dem. – J det militairiske Preussen er den Forandring nu indført, at Regimenterne benævnes efter Rummer og efter de Provinser hvori de have deres Station. Den preussiske Armee bestaaer for nærværende Tid af 34 Regimenter Jnfanterie, 32 Regimenter Cavallerie og en meget anseelig Garde. J Rhin=Provinserne er den franske Conscription vedbeholdet; dog med Forebyggelse af dens Misbrug. Kongen af Preussen har bevilget enhver Soldat som har tjent i Krigen i Aarene 1813 til 15, at kunde nedsætte sig som Borger uden at løse Borgerskabs-Brev. – Kongen af Baiern har ogsaa skiænket sin Armee istor 100,000 Gylden for at forbedre sine Krigsfolks Kaar.